DOHODA

medzi Európskou úniou a Seychelskou republikou o prístupe rybárskych plavidiel plaviacich sa pod vlajkou Seychel do vôd a k morským biologickým zdrojom Mayotte, ktoré patria do právomoci Európskej únie

EURÓPSKA ÚNIA, ďalej len „EÚ“

a

SEYCHELSKÁ REPUBLIKA, ďalej len „Seychely“,

ďalej len „strany“,

SO ZRETEĽOM na úzke vzťahy spolupráce medzi EÚ a Seychelami najmä v rámci Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (Dohoda z Cotonou) a na ich spoločné želanie posilniť tieto vzťahy,

BERÚC NA VEDOMIE, že EÚ a Seychely nadviazali silný vzťah v oblasti rybolovu na základe dohody medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel, ktorá bola uzavretá v roku 1987. Uvedenú dohodu posilnilo uzavretie dohody o partnerstve v odvetví rybárstva medzi stranami v roku 2006, ktorá je stále v platnosti a vykonáva sa prostredníctvom príslušného protokolu k uvedenej dohode,

SO ZRETEĽOM na ustanovenia Dohovoru Organizácie Spojených národov o morskom práve,

UVEDOMUJÚC SI dôležitosť zásad stanovených v Kódexe správania sa pre zodpovedný rybolov, ktorý bol prijatý na Konferencii FAO v roku 1995,

ĎALEJ BERÚC NA VEDOMIE, že EÚ a Seychely sú obe stranami Komisie pre tuniaky z Indického oceánu (IOTC), medzivládnej organizácie poverenej hospodárením s tuniakmi a im príbuznými druhmi v Indickom oceáne a s ním hraničiacich moriach,

ROZHODNUTÍ spolupracovať v obojstrannom záujme v prospech rozvoja zodpovedného rybolovu s cieľom zabezpečiť dlhodobé zachovanie a trvalo udržateľné využívanie morských živých zdrojov,

PRESVEDČENÍ, že takáto spolupráca musí mať formu iniciatív a opatrení, ktoré sú vykonávané spoločne alebo individuálne, navzájom sa dopĺňajú, sú v zhode s politikou a zabezpečujú súčinnosť spoločného úsilia,

ŽELAJÚC SI stanoviť pravidlá a podmienky, ktorými sa budú riadiť rybolovné činnosti plavidiel Seychel vo vodách EÚ, a pravidlá a podmienky týkajúce sa podpory zo strany Seychel pri zavádzaní zodpovedného rybolovu v týchto vodách,

SA DOHODLI TAKTO:

Článok 1

Rozsah pôsobnosti

Touto dohodou sa stanovujú zásady, pravidlá a postupy, ktorými sa riadi(-ia):

Článok 2

Vymedzenie pojmov

Na účely tejto dohody:

Článok 3

Zásady a ciele vykonávania tejto dohody

1. Strany sa týmto zaväzujú, že budú podporovať zodpovedný rybolov vo vodách EÚ založený na princípe nediskriminácie medzi jednotlivými flotilami loviacimi v uvedených vodách bez toho, aby boli dotknuté dohody uzatvorené medzi rozvojovými krajinami v rámci geografického regiónu, vrátane recipročných rybárskych dohôd.

2. Pravidlá týkajúce sa vykonávania rybolovu na základe tejto dohody sú v súlade s uzneseniami Komisie pre tuniaky z Indického oceánu (IOTC).

3. Strany sa týmto zaväzujú, že zabezpečia vykonávanie tejto dohody v súlade so zásadami spoločnej rybárskej politiky EÚ a dobrého hospodárenia a sociálneho riadenia.

Článok 4

Štatistická a vedecká spolupráca v oblasti zodpovedného rybolovu

1. Počas obdobia platnosti tejto dohody EÚ a Seychely monitorujú vývoj stavu zdrojov vo vodách EÚ. V prípade potreby sa na žiadosť ktorejkoľvek strany koná spoločné vedecké zasadnutie.

2. Strany si takisto vymieňajú dôležité štatistické a biologické informácie, ako aj informácie týkajúce sa ochrany rybolovných zdrojov a životného prostredia a spolupracujú v rámci relevantných vedeckých zasadnutí, v prípade, že je to nutné na účely ochrany živých zdrojov a hospodárenia s nimi.

3. Na základe najlepších dostupných vedeckých odporúčaní od IOTC vedú strany vzájomné konzultácie v rámci spoločného výboru stanoveného v článku 8 tejto dohody a v prípade potreby sa dohodnú na prijatí opatrení na zabezpečenie udržateľného hospodárenia s morskými biologickými zdrojmi EÚ.

Článok 5

Prístup plavidiel Seychel do rybolovných oblastí vo vodách EÚ

1. EÚ sa týmto zaväzuje, že povolí plavidlám Seychel vykonávať rybolovné činnosti vo vodách EÚ v súlade s touto dohodou a jej prílohou.

2. Seychely zabezpečujú, že ich plavidlá budú dodržiavať túto dohodu a právne predpisy upravujúce rybolov v EÚ.

Článok 6

Oprávnenia na rybolov

1. Rybárske plavidlá Seychel môžu loviť vo vodách EÚ, iba ak majú na palube oprávnenie na rybolov vydané v zmysle tejto dohody alebo jeho kópiu.

2. Postup na získanie oprávnenia na rybolov pre plavidlo, uplatniteľné poplatky a spôsob úhrady, ktorý majú vlastníci plavidla použiť, sú stanovené v prílohe.

Článok 7

Lovené druhy

Oprávnenia na rybolov sa poskytnú výlučne na lov druhov migrujúcich na veľké vzdialenosti (druhy uvedené v prílohe 1 k Dohovoru OSN o morskom právez roku 1982), okrem čeľade Alopiidae, čeľade Sphyrnidae a týchto druhov: Cetorhinus maximus, Rhincodon typus, Carcharodon carcharias, Carcharhinus falciformis a Carcharhinus longimanus.

Článok 8

Spoločný výbor

1. Na monitorovanie uplatňovania tejto dohody sa zriaďuje spoločný výbor. Spoločný výbor vykonáva tieto funkcie:

2. Spoločný výbor sa stretáva najmenej raz ročne striedavo v EÚ a na Seychelách, pričom zasadnutiu predsedá tá strana, ktorá zasadnutie usporadúva. Na žiadosť ktorejkoľvek strany sa zorganizuje mimoriadne zasadnutie.

Článok 9

Úprava rybolovných možností rozhodnutím spoločného výboru

Podľa článku 8 tejto dohody môže spoločný výbor prehodnotiť rybolovné možnosti uvedené v kapitole II prílohy a tie sa môžu rozhodnutím spoločného výboru upraviť, ak z odporúčaní a uznesení IOTC vyplýva, že takouto úpravou sa zabezpečí udržateľné hospodárenie s tuniakmi a im príbuznými druhmi v Indickom oceáne.

Článok 10

Pozastavenie vykonávania tejto dohody

1. Vykonávanie tejto dohody sa na podnet ktorejkoľvek strany pozastaví s výhradou konzultácie a dohody medzi stranami v rámci spoločného výboru stanoveného v článku 8 tejto dohody:

2. Na pozastavenie vykonávania tejto dohody musí príslušná strana svoj zámer písomne oznámiť najmenej tri mesiace predo dňom, keď má toto pozastavenie nadobudnúť účinnosť.

3. V prípade pozastavenia vykonávania dohody strany pokračujú vo vzájomných konzultáciách s cieľom dosiahnuť riešenie daného sporu zmierom. Po dosiahnutí takého riešenia sa vykonávanie dohody obnoví a výška finančného príspevku sa úmerne a pro rata temporis zníži podľa dĺžky obdobia, počas ktorého bolo vykonávanie dohody pozastavené.

Článok 11

Vypovedanie

1. Túto dohodu môže vypovedať ktorákoľvek strana v prípade, že sa vyskytnú závažné okolnosti, ktoré sa týkajú napríklad znehodnotenia príslušných populácií alebo nedodržania záväzkov prijatých stranami v rámci boja proti nezákonnému, nenahlásenému a neregulovanému rybolovu.

2. V prípade vypovedania tejto dohody príslušná strana písomne oznámi druhej strane svoj zámer vypovedať dohodu najmenej šesť mesiacov pred dňom, keď by takéto vypovedanie malo nadobudnúť účinnosť.

3. Odoslaním oznámenia uvedeného v predchádzajúcom bode sa začínajú konzultácie medzi stranami. V prípade, že sa po týchto konzultáciách prijme rozhodnutie o stiahnutí žiadosti o vypovedanie, táto dohoda sa bude naďalej vykonávať v celom svojom rozsahu.

Článok 12

Uplatniteľné právo

1. Činnosti rybárskych plavidiel Seychel vo vodách EÚ podliehajú právnym predpisom EÚ, ak sa v tejto dohode a jej prílohe nestanovuje inak.

2. EÚ neodkladne informuje Seychely o všetkých zmenách svojich príslušných politík v oblasti rybárstva alebo právnych predpisov.

Článok 13

Dôvernosť informácií

Obe strany zabezpečia, že v súlade s ustanoveniami príslušného uznesenia IOTC sa verejnosti sa sprístupnia iba súhrnné údaje o rybolovných činnostiach vo vodách EÚ. Údaje, ktoré inak možno považovať za údaje dôverného charakteru, sa môžu používať výhradne na vykonávanie tejtodohody a na účely riadenia rybárstva, monitorovania, kontroly a dohľadu vo vzťahu k príslušným orgánom.

Článok 14

Elektronická výmena údajov

1. Seychely a EÚ sa zaväzujú, že zavedú systémy potrebné na elektronickú výmenu všetkých informácií a dokumentov súvisiacich s vykonávaním tejto dohody a jejprílohy.

2. V prípade výskytu poruchy počítačového systému, ktorá takejto výmene zabraňuje, príslušná strana o tejto skutočnosti okamžite informuje druhú stranu. Za týchto okolností sa informácie a dokumenty súvisiace s vykonávaním tejto dohody a jej prílohy automaticky nahradia svojou papierovou verziou spôsobom určeným v prílohe.

3. Elektronická a papierová verzia dokumentu sa považujú za rovnocenné.

Článok 15

Prehodnotenie v polovici trvania

Strany sa dohodnú, že na posúdenie fungovania a účinnosti tejto dohody sa tri roky po začiatku predbežného vykonávania tejto dohody vykoná preskúmanie v polovici trvania.

Článok 16

Povinnosť v prípade uplynutia platnosti tejto dohody alebo jej vypovedania

V prípade uplynutia platnosti tejto dohody alebo jej vypovedania podľa článku 11 vlastníci plavidiel Seychel sú naďalej zodpovední za každé porušenie ustanovení tejto dohody alebo akýchkoľvek právnych predpisov EÚ, ktoré sa uskutočnilo pred uplynutím platnosti tejto dohody alebo pred jej vypovedaním, prípadne za úhradu akéhokoľvek poplatku za oprávnenie alebo záväzku, ktorý nebol v momente uplynutia platnosti alebo vypovedania uhradený.

Článok 17

Trvanie

Táto dohoda sa uplatňuje šesť rokov odo dňa začatia jej predbežného vykonávania. Ak nie je vypovedaná podľa článku 11, automaticky sa predlžuje o ďalších šesť rokov.

Článok 18

Predbežné vykonávanie

Táto dohoda sa predbežne vykonáva odo dňa jej podpisu.

Článok 19

Nadobudnutie platnosti

Táto dohoda nadobúda platnosť dňom, keď si obe strany navzájom oznámia ukončenie postupov potrebných na tento účel.

Съставено в Брюксел на двадесети май две хиляди и четиринадесета година.

Hecho en Bruselas, el veinte de mayo de dos mil catorce.

V Bruselu dne dvacátého května dva tisíce čtrnáct.

Udfærdiget i Bruxelles den tyvende maj to tusind og fjorten.

Geschehen zu Brüssel am zwanzigsten Mai zweitausendvierzehn.

Kahe tuhande neljateistkümnenda aasta maikuu kahekümnendal päeval Brüsselis.

Έγινε στις Βρυξέλλες, στις είκοσι Μαΐου δύο χιλιάδες δεκατέσσερα.

Done at Brussels on the twentieth day of May in the year two thousand and fourteen.

Fait à Bruxelles, le vingt mai deux mille quatorze.

Sastavljeno u Bruxellesu dvadesetog svibnja dvije tisuće četrnaeste.

Fatto a Bruxelles, addì venti maggio duemilaquattordici.

Briselē, divi tūkstoši četrpadsmitā gada divdesmitajā maijā.

Priimta du tūkstančiai keturioliktų metų gegužės dvidešimtą dieną Briuselyje.

Kelt Brüsszelben, a kétezer-tizennegyedik év május havának huszadik napján.

Magħmul fi Brussell, fl-għoxrin jum ta’ Mejju tas-sena elfejn u erbatax.

Gedaan te Brussel, de twintigste mei tweeduizend veertien.

Sporządzono w Brukseli dnia dwudziestego maja roku dwa tysiące czternastego.

Feito em Bruxelas, em vinte de maio de dois mil e catorze.

Întocmit la Bruxelles la douăzeci mai două mii paisprezece.

V Bruseli dvadsiateho mája dvetisícštrnásť.

V Bruslju, dne dvajsetega maja leta dva tisoč štirinajst.

Tehty Brysselissä kahdentenakymmenentenä päivänä toukokuuta vuonna kaksituhattaneljätoista.

Som skedde i Bryssel den tjugonde maj tjugohundrafjorton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen